המייסדים

קרן משפחת אוסטרובסקי

בשנת 1973 יזם איש העסקים והפילנתרופ ג'ורג' אוסטרובסקי, תושב ריו-דה-ז'ניירו ויליד פינסק, את הקמתו של מבנה המוקדש בלעדית לסינמטק ירושלים ולארכיון הסרטים הישראלי. שני מוסדות אלה מרכיבים את המרכז לקולנוע בירושלים (JFC) שנפתח בדרך חברון בעיר בשנת 1981.

כבר יותר משלושים שנה משחקת קרן משפחת אוסטרובסקי (OFF) תפקיד מרכזי בתמיכה שהיא מעניקה מדי שנה למרכז לקולנוע בירושלים ובתרומות המשמשות למימון רכישת סרטים, ארגון תכניות ופסטיבלים, רכישת ציוד, פעילויות העשרה ל\צוות המרכז וייעוץ ארגוני.

מלבד זאת, יזמה הקרן ותרמה לשיפוץ והרחבת מבנה המרכז לקולנוע וסביבתו. כאשר השיפוץ הושלם, בשנת 2008, הקרן הוסיפה תמיכה נוספת לשדרוג ארכיון הסרטים והקדשתם לזכר וים וליה ון ליר.

קרן משפחת אוסטרובסקי נוסדה ב-1987 כדי לאחד את היוזמות הפילנתרופיות המגוונות של המשפחה, המשקפות את חזונו ומטרותיו של ג'ורג' אוסטרובסקי. עד היום, המרכז הירושלמי לקולנוע ופורום הסרטים של ניו-יורק-סיטי הם הנהנים העיקריים מתמיכת הקרן, יחד עם מגוון רחב של יוזמות בינלאומיות בתחומי התרבות וזכויות האדם בברזיל, ארה"ב וישראל.

מרבית הפרויקטים הנתמכים על-ידי הקרן מתמקדים בגישות חדשניות, ניסיוניות ואוונגארדיות ליוזמות המוקדשות לשימור, הפקה והנגשה של קולנוע, והגדלת השפעתו החברתית. בנוסף, זכו מוזיאונים לאמנות לתמיכה נלהבת ברכישותיהם ובתערוכות שהפיקו. פרויקטים רבים בתמיכת הקרן מיועדים להעלאת המודעות לנושאים תרבותיים, חברתיים ופוליטיים.

קרן משפחת אוסטרובסקי מצדיעה לצוות המרכז לקולנוע בירושלים, לקהל הצופים הנאמן שלו ולכל אוהבי ויוצרי הקולנוע המקנים למקום את האווירה הייחודית שלו לאורך כל השנה, וכן לכל אלה שהופכים, מדי שנה, את הפסטיבל הבינלאומי לקולנוע בירושלים לגולת הכותרת של הקיץ הישראלי.